ΓΡΑΠΤΗ ΕΡΩΤΗΣΗ P-0558/03

υποβολή: Mihail Papayannakis (GUE/NGL) προς την Επιτροπή

(20 Φεβρουαρίου 2003)

Θέμα: Κρεαταγορά του Ρέντη

Πριν από ένα χρόνο, κλιμάκιο της Γενικής Διεύθυνσης Περιβάλλοντος και Δημόσιας Υγείας που είχε επισκεφθεί την Αθήνα είχε διαπιστώσει ότι η κρεαταγορά του Ρέντη λειτουργεί κατά τρόπο που απέχει πολύ από τις προδιαγραφές της Ε.Ε. Η έκθεση που συνέταξε μετέπειτα η Επιτροπή επί του θέματος επικεντρωνόταν στην έλλειψηποδομής και απολύμανσης, στις κακές κατασκευές, στα ανύπαρκτα αποδυτήρια αλλά και στις μεθόδους τεμαχισμού του κρέατος. Τότε η ελληνική κυβέρνηση είχε εξαγγείλει ότι 4,5 δισ. δρχ. από το Γ' ΚΠΣ θα χρησιμοποιούνταν για τη δημιουργία μίας νέας και σύγχρονης κρεαταγοράς μέσα στο 2002. Μέχρι σήμερα τίποτα δεν έχει γίνει προς αυτή την κατεύθυνση.

Θα μπορούσε η Επιτροπή να με πληροφορήσει αν έχει ενημερωθεί για τη διάθεση ενός τέτοιου κονδυλίου για την κατασκευή μια νέας αγοράς· Πώς κρίνει η Επιτροπή το γεγονός ότι η αγορά του Ρέντη συνεχίζει να λειτουργεί χωρίς τις προδιαγραφές της ΕΕ, θέτοντας σε κίνδυνο τη δημόσιαγεία και τι προτίθεται να πράξει προκειμένου η Ελλάδα να συμμορφωθεί με τιςποδείξεις του κλιμακίου που είχε επισκεφθεί τον εν λόγω χώρο·

Απάντηση του κ. Byrne εξ ονόματος της Επιτροπής

(21 Μαρτίου 2003)

Τα τελευταία τρία χρόνια η Επιτροπή διεξήγαγε συζητήσεις σε διάφορες περιστάσεις με τους εκάστοτε Υπουργούς Γεωργίας της Ελλάδας στις Βρυξέλλες και την Αθήνα για να εκφράσει τις ανησυχίες της σχετικά με αδυναμίες στον έλεγχο της ασφάλειας των τροφίμων στην Ελλάδα, συμπεριλαμβανομένης και της κατάστασης στην κρεαταγορά του Ρέντη στην Αθήνα. Η προβληματική κατάσταση σε αυτή την αγορά έχει αποτελέσει αντικείμενο δύο αποστολών και μίας επιθεώρησης παρακολούθησης από το Γραφείο Τροφίμων και Κτηνιατρικών Θεμάτων το 2002.

Το Δεκέμβριο του 2002 επιθεώρηση παρακολούθησης έδειξε ότι δεν αποκλείεται ναπάρχει κίνδυνος για τηνγεία των καταναλωτών από την κατάσταση στην κρεαταγορά του Ρέντη. Παραταύτα έχουν σημειωθεί βελτιώσεις στη δομή της μίας πτέρυγας της αγοράς, στους επίσημους ελέγχους καθώς και στα πρότυπα λειτουργίας. Ωστόσο οι ελληνικές αρχές δεν έχουνποβάλει σημαντικές γραπτές δεσμεύσεις σχετικά με τις βελτιώσεις στη λειτουργία της αγοράς, κανένα κατάστημα δεν έχει κλείσει κατόπιν διαπίστωσης ότι δεν συμμορφώνεται με τις απαιτήσεις της Κοινότητας και οι εργασίες για την ανέγερση της καινούργιας αγοράς δεν έχουν ακόμα αρχίσει.

Μία μελέτη είχε ήδη προγραμματιστεί από το Υπουργείο Γεωργίας και ήταν επιλέξιμη στο πλαίσιο του 2ου Κοινοτικού Πλαισίου Στήριξης για την Ελλάδα (1994-1999). Δεν δόθηκε συνέχεια εκ μέρους των εμπλεκόμενων ελληνικών αρχών μέχρι σήμερα, παρόλο που μια τέτοια μελέτη έχει εγκριθεί και για το τρέχον Εθνικό Επιχειρησιακό Πρόγραμμα — Αγροτική Ανάπτυξη (2000-2006) για την Ελλάδα.

Πρέπει να τονιστεί ότι στο πλαίσιο των διαρθρωτικών ταμείων η Επιτροπή δεν μπορεί να απαιτεί από τα κράτη μέλη την προώθηση συγκεκριμένων έργων, όπως τη δημιουργία και την εκσυγχρόνηση μιας κρεαταγοράς. Όπως έχει επίσης επισημανθεί στην απάντηση της γραπτής ερώτησης E-2566/01 του κ. Χατζηδάκη(1), εναπόκειται στις ελληνικές αρχές να αποφασίσουν τη συμπερίληψη της μελέτης και την εφαρμογή της μέσα σ' ένα σχετικό πρόγραμμα αγροτικής ανάπτυξης.

Έπειτα από την επιθεώρηση τον Ιανουάριο του 2002 οι ελληνικές αρχές έδωσαν εγγυήσεις για την ολοκλήρωση των νέων εγκαταστάσεων της αγοράς μέσα σε διάστημα 18 με 24 μηνών. Μετά από τα πορίσματα της επιθεώρησης το Δεκέμβριο 2002 διαπιστώθηκε ότι τελικά η ολοκλήρωση της καινούργιας αγοράς θα διαρκέσει τρία με τέσσερα χρόνια.

Η άποψη της Επιτροπής είναι ότι οι καθυστερήσεις του κλεισίματος των παρόντων εγκαταστάσεων της αγοράς, οι οποίες δεν συμμορφώνονται με τα κοινοτικά πρότυπα, δεν συμβιβάζονται με το γεγονός ότιπάρχει ανάγκη για άμεση δράση ούτως ώστε να εξασφαλισθούν αποδεκτές συνθήσηςγιεινής και λειτουργίας, προκειμένου να μπορέσει η αγορά να συνεχίσει να λειτουργεί μέχρι να γίνει δυνατή η αντικατάστασή της. Πρέπει να δοθεί ύψιστη προτεραιότητα στην προστασία τηςγείας των καταναλωτών έχονταςπόψη τη μελλοντική λειτουργία της αγοράς.

Η Επιτροπή συνάντησε πρόσφατα τις ελληνικές αρχές και συζήτησε μαζί τους αυτό και άλλα θέματα. Έχουν δοθεί διαβεβαιώσεις για την εφαρμογή των απαραίτητων βελτιώσεων και η Επιτροπή θα συνεχίσει να παρακολουθεί πολύ στενά την κατάσταση.

(1) ΕΕ C 115 E της 16.5.2002.